# Manel Barea Cervera

Manel Barea Cervera (Benaguasil, 1948) és un músic valencià, establert a Catalunya. Ha estat professor superior de trompa, director de la Banda Simfònica de Badalona i professor de l'Escolania de Montserrat. També ha tocat en formacions com l'Orquestra de Solistes de Catalunya o l'Orquestra de Cambra del Teatre Lliure, a més de ser membre fundador del Quintet Aulos de música de cambra. Alguns del directors que l'han dirigit han sigut Antoni Ros-Marbà, Enrique García Asensio, Rafael Frübeck de Burgos, Josep Pons i Viladomat i Sergiu Celibidache. Com a director de la Banda Simfònica de Badalona, ha ofert actuacions tant arreu de Catalunya com a l'estranger. El 2008 la Banda Simfònica de Badalona va ser banda convidada al Certamen Nacional de Bandes de Música Civil de Cullera. El 2010, hi participà novament i va guanyar el primer premi i la Menció Especial del Jurat. El 2019, Barea va organitzar un concert al Monestir de Montserrat a benefici de l'escolania de Montserrat i l'Hospital de Sant Joan de Déu.
Barea ha compaginat la seva carrera professional de músic clàssic amb l'àmbit de la música popular. Així, és seva l'adaptació per a banda de l'himne del Club de Futbol Badalona, que, per raons que no tenien res a veure amb el músic, se situà enmig d'una polèmica pública; com a pianista va actuar durant molts anys al restaurant Set Portes de Barcelona, on va rebre felicitacions de Frederic Mompou, Lou Reed, Plácido Domingo i Anthony Burgess, i el 3 d'octubre del 2010, va estrenar, amb la Banda Simfònica de Badalona, l'obra de Salvador Brotons Tribut a Raimon, en homenatge al cantant.
La majoria de les seves composicions han estat conservades com a gravacions musicals, en disc o casset, a la Biblioteca Nacional d'Espanya o en biblioteques referenciades al catàleg col·lectiu WorldCat. Algunes obres representatives entre les seves composicions poden ser: Al néixer la vida, L'alba blanca, o Cançó d'amor. A més, Barea ha musicat les lletres d'autors com Joaquín Carmona, Alejandro Cintas, i d'altres.

## Referències

* 1 2 3 Banda Simfònica de Badalona (junio 2012). Badalona: Banda Simfònica de Badalona, 2012, p. 4 [Consulta: 7 març 2013]. Arxivat 2016-03-03 a Wayback Machine.
* ↑ «Els professors d'Instrument». La revista de l'Escolania [de Montserrat], Hivern 2011-2012, p. 6-7 [Consulta: 7 març 2013]. Arxivat 2014-03-04 a Wayback Machine.
* ↑ «Barea Cervera, Manuel 1948» (en anglès). WorldCat. [Consulta: 14 juny 2021].
* ↑ Meliá, S «Cullera acoge la edición número 60 del Certamen Nacional de Bandas de Música Civil». Las Provincias.es, 30-03-2008 [Consulta: 7 març 2013].
* ↑ «Banda Simfònica de Badalona (BSB): Manel Barea (director)».
* ↑ «La Banda Simfònica de Badalona omple Montserrat en un concert benèfic inèdit». Canal Taronja, 29-05-2019. [Consulta: 5 abril 2020].
* ↑ Membrives, Marta «Dos dels tres coautors de l'himne del Badalona es desvinculen de la demanda pels drets d'autor». El Punt, 04-02-2010, p. 8 [Consulta: 7 març 2013].
* ↑ membrives, marta. «Dos dels tres coautors de l'himne del Badalona es desvinculen de la demanda pels drets d'autor - 04 febrer 2010». [Consulta: 14 juny 2021].
* ↑ Roglan, Joaquim «El libro de las siete sinfonías». La Vanguardia [Barcelona], 46662, 03-09-2011, pàg. 6 [Consulta: 7 març 2013].
* ↑ Membrives, Marta «Badalona ret homenatge a Raimon amb un concert de cant coral multitudinari». El Punt Avui Barcelonès Nord, 02-10-2010, p. 3 [Consulta: 7 març 2013]. en un acte que comptà amb la participació de 400 cantaires dels Federació de Cors de Clavé
* ↑ «Results for 'au:Barea Cervera, Manuel' [WorldCat.org]» (en anglès). [Consulta: 14 juny 2021].
* 1 2 3 Gil Agulló, Rafael. En nàixer l'amor (partitura abreviada). Barcelona: Rafael Gil Agulló, 1987, p. 6 [Consulta: 7 març 2013].
* ↑ Carmona, Joaquín. Ángeles : rumba. Barcelona: s.n., 1981, p. 4 [Consulta: 7 març 2013].
* ↑ Perlita de Huelva. La golondrina (disc de 45 rpm). Barcelona: Belter, 1977 [Consulta: 7 març 2013].

## Bibliografia

* Arnau i Batlle, Joan; Badia i Sarrix, Miquel; Barea i Cervera, Manel; Castillo i Martínez, Francesc; Figaró i Volta, Jordi; Morales i Montañés, David; Sánchez i Orteu, Francesc Lluís; Vilà i Figueras, Jaume Ensenyament musicals de grau mitjà V currículum Barcelona: Generalitat de Catalunya, 2001 ISBN 9788439353348

## Enllaços externs

* Blog personal de Manel Barea
* La Banda Simfònica de Badalona, dirigida per Barea, interpreta Estampas de Iberia Arxivat 2012-02-20 a Wayback Machine. de Francisco Grau Vegara i El Rabajol Arxivat 2012-02-20 a Wayback Machine. de Rafael Talens Pelló
* Cançó d'Amor i de Guerra, per la Banda Simfònica de Badalona, veus i cors, dirigida per Manel Barea 2017